
	 Comisia pentru agricultură, silvicultură, industrie alimentară şi servicii  specifice
	Bucureşti, 04.07.2008

Nr.24/260


RAPORT 
asupra propunerii legislative pentru modificarea Legii nr.205 din 2004 privind protecţia animalelor 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru  modificarea Legii nr.205 din 2004 privind animalelor, transmisă cu adresa nr.Pl.x 222 din  16 aprilie 2008, înregistrată sub nr.24/171/18.04.2008. 
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
 Propunerea legislativă are ca obiect de reglementare modificarea şi completarea Legii nr.205/2004 privind protecţia animalelor. 
Propunerea legislativă pentru modificarea Legii nr.205 din 2004 privind protecţia animalelor face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 25 de deputaţi, membri ai comisiei. 
Propunerea legislativă a fost respinsă în unanimitate, în şedinţa din 4 iulie 2008, pentru următorul considerent:
· Propunerea cuprinde contradicţii şi suprapuneri cu alte prevederi legale.
Propunerea legislativă a fost respinsă de Senat în şedinţa din 9 aprilie            2008.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

